Sforz biex jinbena l-ground il-ġdid ta' Milan Il-president ta' Milan, Paolo Scaroni, deher fiduċjuż dwar il-possibbiltajiet li l-impjant li għandu jiġi mibni minflok Stadio San Siro jkun jista' jsir fiż-żmien li ġej. Scaroni qal li l-iktar biċċa diffiċli ta' dan kollu hi l-burokrazija li qed isibu mill-awtoritajiet konċernati sakemm b'mod partikolari jiġu approvati ċerti kriterji. Scarona qal li dan kollu wassal għal dewmien bla bżonn filwaqt li l-pandemija tal-Covid xejn m'għenet f'dan ir-rigward, Milan u Inter ilhom għal dawn l-aħħar snin jużaw Stadio San Siro għal-logħbiet f'darhom iżda riċentement sar sforz biex ikun hemm stadium modern armat għaż-żminijiet tal-lum il-ġurnata.